રાજીવ દિક્ષિતનું નામ તો ઘણાએ ઘણા વરસો પહેલા સાંભળ્યુ હશે. મેં પણ લગભગ 10-12 વરસ પહેલા સાંભળ્યુ હતું ત્યારે સ્વદેશી અપનાવો આંદોલન ચલાવતા પરંતુ ત્યાર બાદ શેષન, ખૈરનાર વિગેરેની માફક આ ભાઈ પણ ખોવાઈ ગયા હતા પરંતુ સ્વામી રામદેવના સ્વદેશાભિમાનના અભિયાને ફરીથી તેઓને (ટી.વી દ્વારા ) રૂબરૂ કરાવ્યા. આ માણસને સાંભળવાનું મને તો બહું ગમે છે. (આગે કા પતા નહી કિન્તુ ) હજુ સુધી એવું નથી લાગતુ કે આંખો બંધ કરીને તાલીબાની સ્ટાઇલથી સ્વદેશીની વાતો કરે કરે છે. એનો જે તે વિષયને લગતો બારીકાઈથી કરેલો અભ્યાસ , તર્ક અને અત્યાર સુધીની ઉજળી છાપને કારણે આ માણસને સાંભળવાનું મને તો બહું ગમે છે.